**Ajka Város Önkormányzata Képviselő-testületének 23/2023. (IX. 6.) önkormányzati rendelete**

**az önkormányzat 2023. évi költségvetéséről szóló 5/2023. (II.15.) önkormányzati rendelet módosításáról**

Ajka város Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőt rendeli el:

**1. §**

A 2023. évi költségvetéséről szóló 5/2023. (II. 15.) önkormányzati rendelet 2. §-a helyébe a következő rendelkezés lép:

**„2. §**

(1) Ajka Város Önkormányzatának Képviselő-testülete az önkormányzat 2023. évi

*a)* a költségvetés

*aa)* bevételi főösszegét 14.051.397.000 forintban,

*ab)* kiadási főösszegét 15.891.491.000 forintban,

*ac)* a hiányt 1.840.094.000 forintban,

*b)* finanszírozási előirányzat

*ba)* bevételi összegét 5.246.794.000 forintban,

*bb)* kiadási összegét 3.406.700.000 forintban,

*c)* a költségvetés

*ca)* ***bevételi főösszegét*** ***19.298.191.000 forintban,***

*cb)* ***kiadási főösszegét 19.298.191.000 forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2023. évi költségvetési előirányzata kiadási és bevételi főösszegének címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2023. évi költségvetésének kiadási főösszegén belül:

*1.* **A költségvetési kiadási előirányzatok összegét**

*a)* *személyi jellegű kiadások* *2.897.962.000 forintban,*

*b)* *a szociális hozzájárulási adó* *435.697.000 forintban,*

*c)* *a dologi jellegű kiadások* *3.222.654.000 forintban,*

*d)* *támogatásértékű működési kiadás* *25.028.000 forintban,*

*e)* *működési célú pénzeszköz átadás* *államháztartáson kívülre* *1.562.314.000 forintban,*

*f)* *társadalom és szociál politikai támogatás* *11.500.000 forintban,*

*g)* *az ellátottak pénzbeni juttatásai* *0 forintban,*

*h)* *törvényi előírásokon alapuló befizetés* *595.319.000 forintban*

*i)* *a helyi önkormányzatok előző évi elszámolásából származó kiadások 0 forintban,*

*2.* **A felhalmozási célú kiadások összegét**

*a)* *felújítási kiadások* *1.247.463.000 forintban,*

*b)* *beruházási kiadások* *1.514.657.000 forintban,*

*c)* *támogatásértékű felhalmozási kiadás* *1.000.000 forintban,*

*d)* *felhalmozási célú pénzeszköz átadás* *államháztartáson kívülre* *1.436.116.000 forintban,*

*e)* *pénzügyi befektetések* *7.230.000 forintban,*

*f)* *adott kölcsönök* *220.000.000 forintban,*

*3.* **Finanszírozási műveletek kiadási előirányzatát**

*a)* *működési kiadás (folyószámla hiteltörlesztés)* *2.400.000.000 forintban,*

*b)* *felhalmozási kiadás (hiteltörlesztés)* *192.248.000 forintban*

*c)* *felhalmozási kiadás (hitelkiváltás)* *729.353.000 forintban*

*d)* *államháztartáson belüli megelőlegezés visszaf.* *85.099.000 forintban* a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

**2. §**

A 2023. évi költségvetéséről szóló 5/2023. (II. 15.) önkormányzati rendelet 4. § (1) bekezdése helyébe a következő rendelkezés lép:

„(1) Az önkormányzat 2023. évi költségvetésében 16.771.000 forint működési általános tartalékkal, 150.710.000 forint működési cél- és 2.547.070.000 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.”

**3. §**

(1) A 2023. évi költségvetéséről szóló 5/2023. (II. 15.) önkormányzati rendelet 2. melléklete helyébe az 1. melléklet lép.

(2) A 2023. évi költségvetéséről szóló 5/2023. (II. 15.) önkormányzati rendelet 3. melléklete helyébe a 2. melléklet lép.

(3) A 2023. évi költségvetéséről szóló 5/2023. (II. 15.) önkormányzati rendelet 4. melléklete helyébe a 3. melléklet lép.

(4) A 2023. évi költségvetéséről szóló 5/2023. (II. 15.) önkormányzati rendelet 5. melléklete helyébe a 4. melléklet lép.

(5) A 2023. évi költségvetéséről szóló 5/2023. (II. 15.) önkormányzati rendelet 6. melléklete helyébe az 5. melléklet lép.

(6) A 2023. évi költségvetéséről szóló 5/2023. (II. 15.) önkormányzati rendelet 7. melléklete helyébe a 6. melléklet lép.

(7) A 2023. évi költségvetéséről szóló 5/2023. (II. 15.) önkormányzati rendelet 8. melléklete helyébe a 7. melléklet lép.

(8) A 2023. évi költségvetéséről szóló 5/2023. (II. 15.) önkormányzati rendelet 11. melléklete helyébe a 8. melléklet lép.

(9) A 2023. évi költségvetéséről szóló 5/2023. (II. 15.) önkormányzati rendelet 12. melléklete helyébe a 9. melléklet lép.

(10) A 2023. évi költségvetéséről szóló 5/2023. (II. 15.) önkormányzati rendelet 14. melléklete helyébe a 10. melléklet lép.

(11) A 2023. évi költségvetéséről szóló 5/2023. (II. 15.) önkormányzati rendelet 16. melléklete helyébe a 11. melléklet lép.

(12) A 2023. évi költségvetéséről szóló 5/2023. (II. 15.) önkormányzati rendelet 17. melléklete helyébe a 12. melléklet lép.

(13) A 2023. évi költségvetéséről szóló 5/2023. (II. 15.) önkormányzati rendelet 18. melléklete helyébe a 13. melléklet lép.

(14) A 2023. évi költségvetéséről szóló 5/2023. (II. 15.) önkormányzati rendelet 19. melléklete helyébe a 14. melléklet lép.

**4. §**

Ez a rendelet 2023. szeptember 7-én lép hatályba.

**A j k a, 2023. szeptember 6.**

**Kihirdetés napja: 2023. szeptember 6.**

**Schwartz Béla Dr. Jáger László**

 **polgármester címzetes főjegyző**

**Végső előterjesztői indokolás**

Ezen rendeletmódosítási javaslat az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület, legkésőbb a költségvetési beszámoló határidejéig, - december 31-ei hatállyal - módosíthatja költségvetési rendeletét. A módosítás tartalmazza a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Sajáthatáskörű előirányzatok módosítások

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva a 3/11-24/2023., 3/11-26/2023., 3/11-27/2023számú határozatokban megjelölt előirányzatok átvezetésre került.

Az előterjesztéshez csatolt javaslatban, költségvetési rendeletben a költségvetés előirányzatok főösszege 19.298.191 eFt-ra változik, az előző módosításhoz képest a növekedés 1.828.115 eFt.

Az előterjesztés készítésének lezárása 2023. augusztus 23 -án történt.

**Bevételek**

Normatív támogatások

Az általános önkormányzati feladatok ellátására 2023-ban központi költségvetés **537.334** eFt támogatást biztosít, ugyanakkor az előző évhez képest mintegy **241.042 eFt-tal több**, mintegy **595.319 eFt elvonásra kerül szolidaritási hozzájárulás jogcímen.** A 2022. évi XXV. törvényben szereplő meghatározott támogatások mellett, a 580/2022. kormányrendelet alapján a központi költségvetés kiegészítő támogatást biztosít a kulturális feladatok, illetve az óvodai és iskolai szociális tevékenység ellátásához, valamint a 10.000 lakos feletti önkormányzatoknak az energiaáremelkedés kompenzálásához, összesen **250.376 eFt-ot.** A támogatásokat az alábbi jogcímeken kapjuk:

óvodai és iskolai szociális tevékenység tám.              20.123 481 forint

kulturális feladatok bérjellegű támogatása                  29.581.813 forint

kiegészítő támogatás energiaáremelésre                    200.670.879 forint

2023.03.10-én kihirdetett 68/2023-as kormányrendelet többlettámogatást biztost a minimálbér és a garantált bérminimum, valamint a pedagógusok bérének 2023. január 1-jétől történő emeléséhez, valamint az óvodai és iskolai szociális segítő tevékenység, illetve a kulturális feladatok ellátásához kiegészítő finanszírozást nyújt, mindösszesen 170.661.525 forint összegben.

Az államháztartásról szóló törvény végrehajtásáról szóló 368/2011. (XII.31.) Korm. rendelet 107. §-a valamint a Magyarország 2023. évi központi költségvetéséről szóló 2022. évi XXV. törvény módosításáról szóló törvényjavaslat értelmében, az önkormányzat által 2023. május 18-áig beküldött 2023. évi megalapozó adatok módosítására, az egymás közötti, illetve az önkormányzati körön kívüli szervezetnek történő feladat,- illetve intézmény átadás-átvétellel kapcsolatos felmérés adatait a Belügyminisztérium elfogadta és az önkormányzat 2023. évi előirányzatait 14.467.013 Ft-tal csökkentette és 94.907.306 Ft-tal megemelte, így mindösszesen 80.440.293 Ft-tal megnövelte.

Pedagógusok átlagbéralapú támogatása                                             -2.105.160 Ft

Óvodaműködtetési támogatás                                                               -611.000 Ft

Óvodapedagógusok nevelő munkáját közvetlenül segítők tám.

(pedagógus végzettséggel nem rendelkezők)                                     -7.756.000 Ft

Kiegészítő támogatás az óvodapedagógusok minősítéséhez                  945.260 Ft

Szociális étkeztetés                                                                             -1.402.390 Ft

Házi segítségnyújtás-személyi gondozás                                             1.852.520 Ft

Időskorúak nappali intézményi ellátása                                                  282.630 Ft

Bölcsődei dajkák, középfokú végzettségű kisgyermeknevelők bértámogatása

                                                                                                            23.993.200 Ft

Bölcsődei üzemeltetési támogatás                                                           180.000 Ft

Intézmény-üzemeltetési támogatás                                                       8.819.538 Ft

Gyermekétkeztetés kapcsán járó bértámogatás                                      -837.093 Ft

Gyermekétkeztetés üzemeltetési támogatása                                      57.090.188 Ft

Rászoruló gyermekek szünidei étkeztetésének támogatása                      -11 400 Ft

**Összesen                                                                                             80.440.293 Ft**

A májusi módosításoknak megfelelően változott a kiegészítő bértámogatás is: 2.448.737 Ft-tal megemelkedett.

Kiegészítő bértámogatás

Óvodaműködtetési támogatás                                                               - 32.900 Ft

Pedagógusok átlagbéralapú támogatása                                             - 287.156 Ft

Pedagógusok nevelőmunkáját közvetlenül segítők átlagbérének és közterheinek

elismert összege                                                                               - 1.086.000 Ft

Minősített pedagógusok támogatása                                                       92.250 Ft

Szociális étkeztetés                                                                              -110.200 Ft

Házi segítségnyújtás-személyi gondozás                                              295.480 Ft

Időskorúak nappali intézményi ellátása                                                  36.000 Ft

Középf. végz. kisgyerm. nev. bértám.                                                3.622.080 Ft

Intézményi gyermekétkeztetés - bértámogatás                                     - 80.817 Ft

**Összesen                                                                                            2.448.737 Ft**

Összességében a köznevelési feladatok ellátására 10.840.706 Ft-tal kevesebb, míg a gyermekétkeztetési feladatokra 56.160.878 Ft-tal, az egyes szociális és gyermekjóléti feladatok ellátására pedig 37.568.858 Ft-tal több támogatást kap az önkormányzat.

**Egészségügyi kiegészítő pótlék**

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 2023. augusztus 97.014 forint érkezett, mely előirányzattal az érintett intézmény költségvetését megemeltük:

|  |  |  |  |  |
| --- | --- | --- | --- | --- |
|  **Városi bölcsőde** | **Bér** | **Járulék** | **Összesen** |   |
|   | 40 927 | 5 580 | 48 507 | július |
|   | 42 927 | 5 580 | 48 507 | augusztus |
| Összesen | 85 854 | 11 160 | 97 014 |   |

**Szociális ágazat összevont pótlék**

Szociális ágazatban dolgozók részére a 2023. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére májusig 13.772.599 forint érkezett, mely előirányzattal az érintett intézmények költségvetését megemeltük:

|   | Bér | Járulék | Összesen |   |
| --- | --- | --- | --- | --- |
| Szociális Szolg. és Gond. Kp. | 3 115 635 | 404 369 | 3 520 004 | július |
|   | 3 186 693 | 409 461 | 3 596 154 | augusztus |
| Összesen | 6 302 328 |  813 830 | 7 116 158 |   |
|   |   |   |   |   |
| Városi bölcsőde | 145 001 | 18 849 | 163 850 | május |
|   | 145 000 | 18 849 | 163 849 | június |
| Összesen | 290 001 | 37 698 | 327 699 |   |
|   |   |   |   |   |
| Családi és Gyj. Kp. | 2 803 139 | 364 408 | 3 167 547 | május |
|   | 2 797 521 | 363 674 | 3 161 195 | június |
| Összesen | 5 600 660 |  728 082 | 6 328 742 |   |

**Kiadások**

**Városi Intézmények Működtető Szervezete**

Ajka Város Önkormányzatának Képviselő-testülete 142/2023. (VI.23.) Kt. határozatának 3. pontja alapján az egészségügyi alapellátáson belül – betöltetlen praxis esetén – a háziorvosi, házi gyermekorvosi és fogorvosi ellátást 2023. augusztus 1. naptól a Városi Intézmények Működtető Szervezete intézményen keresztül biztosítja.

2023. július 1. naptól a Védőnői szolgálattal kapcsolatos változások, valamint az előzetes információk alapján a 2023. szeptember 1-től megszűnő háziorvosi ügyeleti ellátással kapcsolatos átszervezések bizonytalanság miatt, az intézményt érintő módosítási javaslatokat a soron következő rendeletmódosítás során tesszük meg.

A fenti feladatok előirányzatához kapcsolódóan a Háziorvosi alapellátás önkormányzatnál megtervezett előirányzatát csökkentettük 19.213 eFt-tal, melyhez 10.961 eFt NEAK finanszírozás kapcsolódik, valamint 8.251 eFt-ot tartalékba helyeztünk a VIMSZ következő módosításához.

**Nagy László Városi Művelődési Központ és Könyvtár**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához könnyű szerkezetű színpad bővítéséhez dobogótartó lábakat, illetve a könyvtárba bútorokat beszerzése vált szükségessé, ezért 293.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

Működési célú pénzeszköz átvétel

Kölcsey Ferenc Alapítvány – 2023. Testvérkönyvtár program          250 eFt

A meghatározott céllal átvett pénzeszközökhöz kapcsolódó kiadások:

Beruházás (informatikai, tárgyi eszközök besz.)                              250 eFt

**Szociális Szolgáltató és Gondozási Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához hűtőszekrény, mosógép beszerzése vált szükségessé, ezért 221.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

**Városi Bölcsőde**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához 1 db bölcsődei csúszda cseréje vált szükségessé, ezért 616.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

**Ajkai Család- és Gyermekjóléti Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához mosógép beszerzése vált szükségessé, ezért 250.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

**Önkormányzat**

Önkormányzatunk a Magyarország 2023. évi központi költségvetéséről szóló 2022. évi XXV. törvény 3. számú melléklet 2.3.2.4. pontja szerinti Könyvtári érdekeltségnövelő támogatásban részerült 443.000 forintot értékben, az előirányzattal a Nagy László Városi Művelődési Központ és Könyvtár költségvetését emeltük meg.

Egyetemi képzési programban való közreműködés a szélesvíz-patak menti „Újváros” megnevezésű területre fejlesztési koncepció, szerkezeti – területhasználati séma, valamint a hosszútávú fiktív beépítési javaslat készítésére 381 eFt előirányzat átcsoportosítása vált szükségessé. A feladatokat a Magyar Agrár- és Élettudományi Egyetem településmérnök mesterképzés hallgatói vizsgálatokat készítenek, elemzik a terület lehetőségeit, majd javaslatot tesznek a terület távlati hasznosítására.

011220 Adó, vám és jövedéki igazgatás kormányzati funkción az önkormányzat könyvelésében nem használhatja, ezért a 3.000 eFt dologi kiadások előirányzatát átcsoportosítottuk az Ajkai Közös Önkormányzati Hivatal költségvetésébe.

Ajka város Önkormányzata a „Nyári diákmunka” program lebonyolításához 1.855.995 forint pályázati támogatásban részesül, melyhez 255 eFt önrész társult (átcsoportosítás a központi támogatás tartalékból történt). A pályázat 2023. július 10. - 31. re vonatkozik, 14 fő diák foglalkoztatása valósult meg. A lebonyolításánál felmerülő kiadások alapján 1.856 eFt-tal a személyi juttatásokat, 241 eFt-tal a munkaadókat terhelő járulékokat, 14 eFt dologi kiadásokat, posta költség, orvos egészségügyi vizsgálat miatt emeltük meg a 041236 Nyári diákmunka – országos közfoglalkoztatási program, kormányzati funkción.

**Ingatlanügyek**

A 2021. évi Zártkerti program ZP-1-2021. Hermann Ottó Intézet (áthúzódó 5.111 eFt pályázati tám., 76 eFt önrész) előirányzatát 215 eFt-tal megemeltük. A zártkerti programhoz kapcsolódóan a vadkerítés nyomvonalának kijelöléséhez szükséges volt a nyomvonal geodéziai felmérése és kitűzése.

A 215 eFt átcsoportosítást az önkormányzati faházak felújításának felszabaduló előirányzatából tettük meg. A költségvetés módosítási igények a költségvetés egyéb sorait és főösszegét nem érintik.

**Ajkait Kft. – Önkormányzati ingatlanok felújítása**

Nagyrészt az Ajkait Kft. kezelésében vannak önkormányzati ingatlanok. Az ingatlanok napi üzemeltetési feladatain felül, a bérlakások felújítására, melynek költségei a tulajdonos Önkormányzatot terhelik előirányzatot kell biztosítani. Szükség van az Ajka-Padragkút, Iparos u. 8. szám alatti épületben a vízvezeték rendszer felújítására 2.000 eFt értékben, valamint a Móricz Zs. 26. szám alatti lakóépület amortizálódott lakásainak épület-gépészeti felújítására 1.500 eFt értékben. A szükséges előirányzat 3.500 Ft. Az átcsoportosítást a pénzeszközök átadása sorból történt.

**Ipari park szervízút aszfaltozás**

A felújításból 8.760 eFt előirányzat átcsoportosításra került az Ajka-Padragkút – Vörösteleki utcai temető előtt murvás parkoló kialakítása feladathoz.

A temető előtt nincs a kulturált parkolási terület nincs kialakítva, a rendezetlen állapotok mérséklése érdekében egy hosszútávú fejlesztési elképzelés első lépéseként a temető előtt egy murvás parkoló terület kialakítását tervezzük.

Az ELENA program előkészítése előirányzat terhére átcsoportosítunk 2.250 eFt-ot a nemzetközi programokhoz kapcsolódó szakértői tevékenység ellátására vonatkozó szerződés meghosszabbítására 2023. 12. 31-ig.

Az Ipari Park szervízút aszfaltozása előirányzat terhére 3.443 eF-ot átcsoportosítunk a SULIJoule 2020. Fekete István – Vörösmarty M. Ált. Iskola és Gimnázium energetikai megújítása pályázat műszaki ellenőr szerződéses összegének emelkedése miatt, valamint a 2018 évben kelt számlák fennmaradó önrészére.

Ajka Város Önkormányzatának Képviselő-testületének tervezete szerint a 19-09-518491 cégjegyzékszámon bejegyzett Ajkai Innovációs és Szolgáltató Központ Kft. törzstőkéjét a mai nappal hatályosan 100 000 Ft-tal 3 200 000 Ft-ra felemeli, ezzel együtt 2023. december 31-ig teljesítendően további 105 000 000 Ft. pénzbeli hozzájárulást biztosít az Ajkai Innovációs és Szolgáltató Központ Kft-nek, amelyet a tőketartalék javára kell elszámolni (ázsiós tőkeemelés). A 100 000 Ft. összegű új törzsbetét szolgáltatási ideje 2023. szeptember 30., a befizetéseket az Ajkai Innovációs és Szolgáltató Központ Kft. pénzforgalmi számlájára kell teljesíteni.

Ipari Park TOP PLUSZ 1.1.1-21-VE-2022-0008 azonosítási számú pályázaton Ajka Város Önkormányzata 166.141.753 forint támogatásban részesül. A feladat megvalósításának ütemezése szerint 2023. évben 9.496 eFt, 2024. évben 101.135 eFt, 2025. évben 52.367 eFt, 2026. évben 3.144 eFt, előirányzat került a költségvetésbe.

**Finanszírozási előirányzatok**

**Likvidhitel**

Ajka város Önkormányzatának átmeneti likviditás biztosítása céljából 500.000.000 forint összegű, naptári éven belüli lejáratú folyószámla hitelkeretre vonatkozó kölcsönt vesz fel.

A likviditási célú hitel esetben az Áhsz. 17. mellékletében foglalt előírását kell betartani. Az Áht. 6. § (7) bekezdés a) pont aa) alpontja szerint finanszírozási műveletnek minősül a hitel, kölcsön (így jelen esetben a likviditási célú hitel is) felvétele és tőkeösszegének törlesztése. A költségvetési számvitelben likvid hitel igénybevétele (napi záró állományának növekedése) esetén finanszírozási bevételt, a likvid hitel visszafizetése (záró állományának csökkenése) esetén így finanszírozási kiadást kell elszámolni. A jogszabály nettósításra nem ad lehetőséget, az állományváltozást bruttó módon kell könyvelni. Ennek során természetesen szükséges gondoskodni – figyelembe véve a vonatkozó gazdálkodási szabályokat is – a kapcsolódó előirányzatok fedezetéről.

A szükséges előirányzati fedezetet összeségében 1.600.000 eFt-tal megemeltük. Az Áht. 34. § (2) és (3) bekezdése alapján az előirányzat-módosítási jogkörök delegálásával is biztosítható. Ilyen esetekben a napi működéshez szükséges kötelezettségvállalásokhoz az előirányzatok módosítása nem testületi, hanem alsóbb (polgármesteri, intézményvezetői) hatáskörben jelentkezik.

**Felhalmozási célú hitel**

Ajka Város Önkormányzata 2.000.000.000 forint fejlesztési célú hitelkérelmet nyújtott be, melyet a Kormány 1278/2023. (VII.17.) Korm.határozatával hozzájárult. A 19/III. mellékletben részletezzük a 2023. évben augusztus hónapig lehívott hitel feladatokat és tételeket.

Az 5/2023. (II.15.) önkormányzati rendelet 13. § (3) bekezdése alapján 2023. évi jóváhagyott karbantartási előirányzatokat az 5. és az 5/A. mellékletben részletezzük.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A, 6., 6/A., 7., 8., 11., 12., 14., 16., 17., 18., 19.  mellékletek kerültek módosításra és kiegészítésre.

**A j k a, 2023. szeptember 6.**

 **Dr. Jáger László**

 **címzetes főjegyző**